b'\n_START_ARTICLE_\nMaldonita\n_START_SECTION_\nCaracter\xc3\xadstiques\n_START_PARAGRAPH_\nLa maldonita \xc3\xa9s un mineral d\'or i bismut, qu\xc3\xadmicament \xc3\xa9s el bismutur de dior de f\xc3\xb3rmula Au\xe2\x82\x82Bi, de colors molt variats que van del blanc al negre passant per rosats i vermellosos. La seva duresa a l\'escala de Mohs oscil\xc2\xb7la entre 1,5 i 2, i t\xc3\xa9 una alta densitat (15,46-15,70 g/cm\xc2\xb3). Cristal\xc2\xb7litza en el sistema c\xc3\xbabic. _NEWLINE_Segons la classificaci\xc3\xb3 de Nickel-Strunz, la maldonita pertany a "02.AA: Aliatges de metal\xc2\xb7loides amb Cu, Ag, Au" juntament amb els seg\xc3\xbcents minerals: domeykita-\xce\xb2, algodonita, domeykita, koutekita, novakita, cuprostibina, kutina\xc3\xafta, al\xc2\xb7largent, discrasita i stista\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma per sota de 373\xc2\xb0C, en condicions hidrotermals en els filons d\'or-quars i en skarns calcosilicatats. Sol trobar-se associada a altres minerals com: or, bismut, bismutinita, joseita, arsenopirita, l\xc3\xb6llingita, pirita, pirrotita, calcopirita, cubanita, scheelita, apatita, siderita, calcita i quars.'